ועדת הכלכלה, כנסת 16, פרוטוקול מספר 214, 2004-06-09 10:15

שלום שמחון: אני פותח את הישיבה.

שלום שמחון: הצעת חוק הגנת הצרכן, תיקון מס' 13, התשס"ד-2003.

שלום שמחון: בישיבה הקודמת ביקשנו הערות מכל הגורמים, ואני מבין שיש פה גם הצעת נוסח.

חנה טירי: אנחנו ישבנו עם כל מי שפנה אלינו - עם אל-על, אם איגוד לשכות המסחר, עם לשכת הספנות - קיבלנו פנייה גם מפורום חברות התעופה הזרות.

חנה טירי: דנו עם כולם, ובמקום ששמצאנו שיש צורך לשנות, שינינו; במקום שלא, הסברנו את זה לצדדים.

חנה טירי: הנוסח החדש הוא הנוסח שמונח כעת.

שלום שמחון: לגורמים השונים שנמצאים כאן – אל-על, ארקיע, ישראייר, פנל חברות התעופה הזרות - יש הערות?

אסף רזיאל: אנחנו העברנו נייר בשעתו, כמדומני שזה היה ב-18 בפברואר, גם לוועדה וגם למשרד התמ"ת.

אסף רזיאל: עמדתנו כפי שהובעה על-ידי הנציגים שהיו בישיבה הקודמת היתה שיש להשאיר את החוק כמות שהוא ללא תיקונו.

אסף רזיאל: זה מופיע גם בפרוטוקול, מלבדי היו עוד שני נציגים בישיבה הקודמת.

אסף רזיאל: העלינו את זה על הכתב והעברנו את זה לוועדה ולמשרד התמ"ת, שיחות איתנו לא היו.

אסף רזיאל: אני ראיתי את התיקון להצעת החוק, אני מבין שאת משרד התמ"ת לא שיכנענו.

אסף רזיאל: יש בעיה בנושא המסים, ועמדתנו היא כמו שהיא.

אסף רזיאל: במידה שהוועדה תחליט אחרת, כמובן שנכבד את החלטת הוועדה.

חגית כפרי-חבש: עניין עיקרי שנשאר פה פתוח הוא ההוראה לנקוב במחיר כולל.

חגית כפרי-חבש: עלול להשתמע מזה גם לנקוב במחיר כולל את כרטיס הטיסה, וזה סותר את הנחיות יט"א שלפיהן צריך להציג את המסים בנפרד מהמחיר.

תמר פינקוס: זה לא חל על הנקיבה.

חגית כפרי-חבש: אז שיהיה ברור מה אומרת המילה "לנקוב".

שלום שמחון: הצטרפו אלינו עכשיו סטודנטים ממכללת הגליל המערבי.

שלום שמחון: אנחנו מברכים אתכם.

שלום שמחון: עכשיו תסביר נציגת משרד התמ"ת את החוק.

חנה טירי: אנחנו מדברים על תיקון 13 לחוק הגנת הצרכן.

חנה טירי: המטרה העיקרית של התיקון היא לעשות fine tuning על תיקון 11 שהיה לפני שנה וחצי או שנתיים.

חנה טירי: המטרה היא לגרום לכך שפרסום נקיבה והצגה של מחיר נכס או שירות יהיה מחיר כולל ויהיה בשקלים בלבד.

חנה טירי: זאת על מנת שהצרכן, לפני שהוא רוכש נכס או מקבל שירות, יֵדע בוודאות מה מחיר העסקה, שלא יוכלו להוסיף לו כל מיני תוספות מעבר למחיר שהוצג או פורסם או ננקב.

חנה טירי: הבעיה הזאת התעוררה בעיקר בנושא של כרטיסי טיסה.

חנה טירי: הרבה פעמים במקרה של מכירת כרטיסי טיסה מפרסמים בעיתונים מחיר שלא כולל את המסים הנלווים – מסי נמל, היטל ביטחון וכו'.

חנה טירי: המטרה בישיבה הזאת היא לפתור את הבעיה שנוצרה ולגרום לכך שגם לגבי כרטיסי טיסה תהיה חובה לפרסם ולמכור במחיר כולל.

חנה טירי: בעניין של כרטיסי טיסה נתנו פטור מנקיבה ופרסום של מחיר בשקלים בלבד.

חנה טירי: אפשר לפרסם בדולרים, אבל המחיר חייב להיות מחיר כולל, שכולל את כל המסים הנלווים.

יוסי פתאל: אנחנו כמובן תומכים בחוק.

יוסי פתאל: יש לנו שתי הערות.

יוסי פתאל: מה שחגית כפרי אמרה הוא נכון - לגבי הנקיבה, הכרטיסים מודפסים במערכות שנמצאות בחוץ- לארץ.

יוסי פתאל: אי אפשר, גם על -ידי חוק, לגרום לחברות התעופה לא לנקוב בתיבה נפרדת את המסים.

יוסי פתאל: זה חוק שהן לא יעמדו בו בשום דרך.

יוסי פתאל: מה שבעייתי הוא הנושא של הפרסום.

יוסי פתאל: לדוגמא, עכשיו מחירי הדלק עלו, יש חברות - למשל אייר קנדה - שהחליטה שאת היטל הדלק היא מפרסמת כמס.

יוסי פתאל: בתיבה שבה מפרסמים את מסי המדינה, היא מכניסה גם את מסי הנמל.

יוסי פתאל: לא כל חברות התעופה עושות את זה.

יוסי פתאל: למשל, חברת אל-על מכניסה את זה כמו שצריך למחיר של כרטיס הטיסה.

שלום שמחון: אז מה יהיה כאן - 700 דולר כרטיס לקנדה פלוס 10 דולר מסים?

יוסי פתאל: הפרסום חייב להיות המחיר כולל הכל, אני רק מעיר שתי הערות טכניות.

יוסי פתאל: לגבי הנקיבה, לא יעמדו בזה כי המערכות האלה לא נמצאות בישראל.

יוסי פתאל: כאשר הכרטיס יונפק, הנושא של המס מטעם המדינה או מוסדות מטעמה מצוין הרבה פעמים בתיבה נפרדת.

אתי בנדלר: אתה בעצם אומר שאין מחלוקת שבעת הפרסום צריך לתת את הפרסום הכולל, אבל בפירוט המחיר על גבי הכרטיס יהיה מותר לציין כל דבר בנפרד.

יוסי פתאל: הבעיה היא שאתם דיברתם על נקיבה.

יוסי פתאל: עורכי הדין מבינים מזה שאסור להדפיס על הכרטיס את המחירים בנפרד ולא זאת כוונת החוק.

אתי בנדלר: כלומר, יש ויכוח על "נקִיבה".

אתי בנדלר: נתמודד עם זה.

יוסי פתאל: הבעיה השנייה - אתם כתבתם פה שמסי נמל יהיו בשער יציג.

שלום שמחון: את זה תגיד כשנגיע להקראת הסעיף הזה.

יוסי פתאל: רק אוסיף משפט אחד.

יוסי פתאל: החוק חייב להיות מאוד ברור ולא לאפשר לכלול במסגרת מסים שום סוג של היטל שחברות תעופה מטילות.

יוסי פתאל: למשל, היטלי ביטחון והיטלי דלק – כמו שהן לא מזכות את הציבור כשהדלק יורד, אסור לאפשר להן לקרוא להיטל דלק "מס" ולהכניס את זה למסים מטעם המדינה באותו מקום בכרטיס שבו הן חייבות לציין את מסי נמל בנפרד.

יוסי פתאל: אגב, זה דינמי ומשתנה כל הזמן בגלל שערי המטבע.

אסף רזיאל: זה בדיוק מה שביקשנו.

תמר פינקוס: בכרטיס לא נוקבים.

תמר פינקוס: כרטיס זאת תוצאה של התקשרות בעקבות הפרסום, הוא כמו קבלה.

תמר פינקוס: כשאני באה לסופר וקונה משהו, ואני יודעת שהתשלום הכולל הוא 300 שקל, כשאני מקבלת את הקבלה יש לי הפרדה של המחיר והמע"מ, ואני לא אומרת ששם יש נקיבה.

תמר פינקוס: לכן ברור שכאשר אני מקבלת כרטיס, שם זאת חובה שתהיה הפרדה ויהיה פירוט מה המע"מ, מה ההיטל ומה מחיר הכרטיס.

תמר פינקוס: נקיבה הוא כאשר מציגים משהו או מציעים משהו - עושים פרסום בעיתון, מפרסמים בחברת הנסיעות, בסוכנות.

תמר פינקוס: שם זאת הנקיבה.

תמר פינקוס: כאשר גמרתי העסקה, אני מקבלת את הכרטיס וזאת הקבלה שלי.

תמר פינקוס: בקבלה חייב להיות פירוט, שם זאת לא נקיבה.

תמר פינקוס: זה בכלל לא חל על השלב הזה, שהוא השלב אחרי ההתקשרות ולא השלב שלפניה.

חגית כפרי-חבש: אנחנו פשוט רוצים להשלים את החוק הזה כך שהוא לא יהיה נתון לפרשנות.

תמר פינקוס: אין פה פרשנות.

חגית כפרי-חבש: אני לא מתווכחת.

חגית כפרי-חבש: זה עניין טכני אבל חשוב שהוא ייפתר.

חגית כפרי-חבש: אם אתם אומרים שמקובל עליכם שבכרטיס זה יסומן, זה נרשם פה בפרוטוקול וזה בסדר מבחינתי.

תמר פינקוס: וזה לא לצורך תיקון בחוק.

חגית כפרי-חבש: הערה נוספת.

חגית כפרי-חבש: בגלל המורכבות של מסים ותעופה, גם אם קיבלנו על עצמנו את הדין בעניין של מחיר כולל למסים, למרות שאני צופה שכן עלול להיות בלבול בהמשך, חשוב מאוד לעניין האכיפה של החוק הזה שיהיה כתוב שהמסים הכלולים במחיר הם המסים לאורך כל הדרך.

חגית כפרי-חבש: אם יש מסלול מסוים שמפורסם, זה המיסוי לאורך כל הדרך.

חגית כפרי-חבש: לדוגמא, אם מפורסם מסלול תל אביב-פרנקפורט-ניו יורק – המסים הכלולים במחיר יהיו המסים לאורך כל הדרך.

חגית כפרי-חבש: מאוד חשוב שזה יהיה כך, ושלא יהיה מצב שחברות יפרסמו שני מקטעים כאשר למעשה הן מוכרים שלושה.

חגית כפרי-חבש: זה מהבלבול שעמדתי עליו בפעם שעברה.

תמר פינקוס: אני ראיתי פרסום של אל-על שהיה כתוב בו: כרטיס לאירופה - 375 דולר.

תמר פינקוס: ואז יש פירוט – לונדון: 47 דולר היטל, פריס – 42 דולר היטל.

תמר פינקוס: זה באמת לא יהיה.

תמר פינקוס: שיהיה כתוב: כרטיס טיסה ללונדון - כל המחיר; כרטיס טיסה לפריס - כל המחיר, כך שנדע מה המחיר.

חגית כפרי-חבש: נגעת בנקודה מאוד חשובה.

חגית כפרי-חבש: אלה בדיוק אחד הדברים שעמדתי עליהם בפעם שעברה.

חגית כפרי-חבש: עכשיו את אומרת: תהיו מוגבלים גם בפרסומת, אל תפרסמו לאירופה או לכמה יעדים, תפרסמו רק ללונדון.

חגית כפרי-חבש: יצחק קמחי: מה המשמעות של אירופה?

שלום שמחון: אנחנו רוצים לעבור לקריאת החוק.

שלום שמחון: סעיף 1 אושר, אנחנו בסעיף 2.

חנה טירי: סעיף 2, תיקון סעיף 17ז: "בסעיף 17ז לחוק העיקרי - (1) בסעיף קטן (א), פסקה (2) - תימחק; (2) במקום סעיף קטן (ב) יבוא - 'על אף האמור בסעיפים 17ב(ב)(1), 17ג ו-17ד, הצגה, פרסום ונקיבה של שמחירו הכולל של נכס או שירות, כמפורט בחלק ב' של התוספת יכול שיהיה במטבע חוץ ובלבד שמחירו במטבע ישראלי ייקבע לפי שער החליפים הקבוע בה".

חנה טירי: אנחנו בעצם ניסחנו מחדש את סעיף קטן (ב) על מנת שלא יפתח פתח לפרשנויות שזה לא חל על מחיר כולל.

חנה טירי: בנוסח הקודם היה אפשר להבין כאילו הפטור הוא גם ממחיר כולל וגם ממחיר במטבע ישראלי, כאשר המטרה היא כן לנקוב במחיר כולל ואפשר לציין אותו במטבע זר.

שלום שמחון: אני מבין שאין הערות.

שלום שמחון: חבר הכנסת אילן ליבוביץ, אפשר לאשר את הסעיף הזה?

אילן ליבוביץ: כן.

שלום שמחון: סעיף 2 מאושר.

שלום שמחון: אנחנו עוברים לסעיף 3.

חנה טירי: סעיף 3, תיקון סעיף 23: "בסעיף 23(ג) לחוק העיקרי, פסקה (8) המתחילה במילים 'הפר הוראות לפי סעיפים' ופסקה (9), יסומנו (7א) ו-(7ב) בהתאמה".

חנה טירי: זה תיקון טכני.

חנה טירי: בתיקון לחוק בתשס"ב הוספנו את פסקאות (8) ו-(9) כעבירות על אי הצגת מחיר כולל ועבירות על חלק ב' של התוספת, קראנו לזה 8 ו-9 והתעלמנו מפסקה 10 שהיתה קיימת קודם.

חנה טירי: אנחנו רוצים שבמקום שיהיה כתוב (8) ו-(9), יהיה (7א) ו-(7ב).

חנה טירי: זה ממש תיקון טכני.

חנה טירי: נכון להיום, הסעיף האומר "מאחר והחזיק טובין בניגוד להוראות סעיף 18", בפרסומים קראנו לו סעיף 10.

חנה טירי: אבל בתיקון להצעת החוק לא תיקנו את הסעיף הזה, שכחנו שהוא קיים.

תמר פינקוס: פסקה (10) היא (8) ו-(9).

תמר פינקוס: במקום להגיד שאנחנו מוחקים ומכניסים את (8) ו-(9), נסמן את הסעיפים האלה (7א) ו-(7ב).

אתי בנדלר: ייעשה תיקון טכני ככל שיידרש.

אתי בנדלר: אני אבדוק את זה שוב.

שלום שמחון: אם אין הערות לסעיף הזה, אנחנו מאשרים את תיקון סעיף 23, סעיף 3 בהצעת החוק הזאת.

חנה טירי: סעיף 4: "בתוספת לחוק העיקרי - (1) בחלק א, בכותרת, במקום '(סעיף קטן (א)(2))' יבוא - '(סעיף קטן (א)(3))';".

חנה טירי: גם זה תיקון טכני, מכיוון שההפניה היא לסעיף 3 ולא לסעיף 2. "(2) בחלק ב' - (א) במקום סעיף 1 יבוא - 'תשלומים, אגרות, היטלים או מסים, שנקבעו לפי חיקוק אחר, המשתלמים לרשות שדות התעופה או לרשות הנמלים, לגבי כניסת נוסעים או יציאתם ממנה או לגבי הסעה ושינוע של טובין לישראל או הוצאתם ממנה ובלבד שמחירם בשקלים חדשים ייקבע לפי השער היציג כאמור בחיקוק האחר'.

חנה טירי: " בנוסח המקורי היה כתוב שירות שנותנת רשות שדות התעופה.

חנה טירי: רצינו להדגיש שלא מדובר פה בשירות, אלא במס, באגרה, בהיטלים.

חנה טירי: רצינו להדגיש את הנושא של שער החליפין.

חנה טירי: לפי תקנות רשות שדות התעופה (אגרות), שער החליפין לעניין אותן אגרות הוא השער היציג.

חנה טירי: זה לעומת כרטיסי טיסה ששער החליפין הוא שער המכירה.

חנה טירי: לכן היינו חייבים להבדיל את זה מסעיף קטן (3) של החיקוק הזה.

אסף רזיאל: אני מציע להשמיט את המילה "יציג".

אסף רזיאל: הרי אף אחד לא מציע לגבות תשלום שהסדר תשלומו נקבע בחיקוק אחר שלא בהתאם להוראת החוק האחר.

אסף רזיאל: במידה שאותו חוק ישתנה ויהיה כתוב פה "השער היציג כאמור בחיקוק האחר" - על איזה שער יציג מדובר?

אסף רזיאל: על איזה חיקוק אחר?

אסף רזיאל: הרי יש הוראות חוק רלוונטיות לגבי תשלומי אגרות לרשויות שונות.

אסף רזיאל: אם הוראת החוק הספציפית לגבי תשלום לרשות תשתנה, אנחנו ננהג לפיה ולא נשלם לפי שער יציג שכתוב בחיקוק אחר.

אסף רזיאל: אני לא יודע מה זה חיקוק אחר, אני יודע מה זה חיקוק שנוגע לתשלום אגרות לרשות שדות התעופה.

אתי בנדלר: אני חושבת שההערה נכונה.

אתי בנדלר: אם בלאו הכי מפנים לחיקוק אחר, לא צריכים לכתוב כאן איזה שער זה.

אתי בנדלר: נכתוב כאן "לפי השער כאמור בחיקוק האחר", פשוט נשמיט את המילה "יציג".

נועה כרמל: אני רוצה להפנות להגדרות של התוספת.

נועה כרמל: ההגדרות מדברות על שער יציג או שער מכירה.

נועה כרמל: כשמדובר בתוספת המוצעת על השער היציג, ההפניה היתה להגדרה.

אתי בנדלר: מקום שעושים שימוש במונח שער יציג משתמשים בהגדרה.

אתי בנדלר: כך למשל, בסעיף 2 לתוספת הזאת יש שוב שער יציג, לכן צריכים להגדיר אותו.

אתי בנדלר: אבל מה שמוצע כאן זה לא להגביל את החיקוקים האחרים שקובעים שערים.

נועה כרמל: אם כך, הייתי מציעה "שער חליפין" - "לפי שער החליפין כאמור בחיקוק האחר".

יוסי פתאל: יש פה דיון תיאורטי שאין לו שום קשר למציאות.

יוסי פתאל: היום חברות תעופה גובות העברות המחאות; על פי מה שמחייבים אותן בפרסום, ההחרגה שיש להן, שניתן לפרסם בדולרים ולנקוב את זה לפי העברות המחאות גבוה - המערכות שלהן לא יודעות לעשות את ההפרדה.

יוסי פתאל: אנחנו גובים מהלקוחות המחאות העברות לפי שער גבוה, אנחנו מעבירים לחברות התעופה העברות המחאות גבוה, הן משלמות לפי שער יציג.

יוסי פתאל: יש על זה בג"ץ היום.

יוסי פתאל: אמנם יש היגיון רב שאם משלמים לפי שער יציג צריך לגבות לפי יציג, אבל מדובר במערכות גלובליות, ועכשיו בדצמבר נכנסת מערכת סליקה בין-לאומית שאין לנו שליטה עליה, כל מערכת הכרטוס מתבצעת במקום אחר בעולם, ועד 2007 לא יהיה כרטיסים בכלל, כל הדיון מה מופיע על הכרטיס לא יהיה רלוונטי.

יוסי פתאל: לכן לדבר הזה אין קשר למציאות.

יוסי פתאל: אנחנו היום נמצאים במצב שאנחנו עבריינים בלית ברירה.

יוסי פתאל: זה גם סכום שאנחנו גובים עבור המדינה.

יוסי פתאל: אם אתם משלמים לנו בכרטיסי אשראי, אנחנו משלמים גם את העמלה, ואנחנו לא מקבלים שום תמורה עבור השירות הזה אבל זה כבר נושא אחר; אבל מבחינה טכנית אין לי אפשרות לגבות ממך לפי שער יציג.

יוסי פתאל: אני לא יכול להגיד לחברת התעופה: אני רוצה לשלם לארצות הברית את ה-77 דולר בשער נפרד.

יוסי פתאל: מדובר בעסקאות מאור מורכבות, בסכומים מאוד גדולים.

יוסי פתאל: הסכום של ה-13 דולר הוא עוד יותר מורכב כי זה יוצא בסכום אחד.

יוסי פתאל: לכן בעייתי לקבוע שזה שער יציג, לדעתי צריך לכתוב כאן שער חליפין.

יוסי פתאל: אנחנו נצטרך לפעול לתיקון החוק.

שלום שמחון: לפי זה , כשאני נוסע לחוץ לארץ אני צריך להיות דוקטור כדי להבין את המחיר.

יוסי פתאל: נכון.

יוסי פתאל: לכן צריך לעמוד על כך שהמחיר הנקוב בפרסום יהיה כולל, כדי ליצור סטנדרט.

יוסי פתאל: מה שקורה הוא שכאשר חברות התעופה יוצאות לציבור המחיר הוא כולל, כשהן הולכות לסוכנים זה מפורט למרכיבים.

אתי בנדלר: אני מציעה שבמקום "לפי השער היציג כאמור בחיקוק האחר" יבוא "לפי שער החליפין האמור בחיקוק האחר".

יוסי פתאל: נצטרך להתחיל לפעול לתקן את החיקוק האחר.

שלום שמחון: אישרנו את סעיף 4((2)(א) ואנחנו בפסקה (ב).

חנה טירי: פסקה (ב): "בסעיף 3 אחרי 'כפי שפורסם בעיתון יומי בישראל' יבוא - 'ההוראה בסעיף זה, כי המחיר בשקלים ייקבע לפי שער המכירה אחרון, לא תחול על תובלה בין-לאומית בים או באוויר שנקבע לגביה הסדר בין מוביל בים או באוויר, לבין איגוד בין-לאומי של חברות תעופה או ספנות, כאמור בסעיף 2(7) לחוק ההגבלים העסקיים, התשמ"ח-1988'.

חנה טירי: " סעיף 2(7) לחוק ההגבלים העסקיים קובע שיש הסכמים מסוימים שהממונה על ההגבלים העסקיים לא יראה כהסכמים כובלים.

חנה טירי: אחד מהסעיפים מדבר על הסכמים בין מוביל ימי או מוביל באוויר לבין איגוד בין-לאומי של חברת תעופה או ספנות, למשל ההסכם של יט"א לעניין כרטיסי טיסה.

חנה טירי: אנחנו קיבלנו טענה של לשכת הספנות: "אנחנו כפופים לשערי חליפין בהתאם להסכמים שיש לנו עם איגודים בין-לאומיים של ספנות.

חנה טירי: אל תתערבו לנו בפעילות העסקית".

חנה טירי: אם קיים שער חליפין אחר באותם הסכמים, אנחנו לא נפגע בזה.

חנה טירי: לעניין הסכם יט"א, אנחנו התאמנו את חוק הגנת הצרכן למה שכתוב בהסכם.

חנה טירי: שם נאמר שער מכירה, אז התאמנו את חוק הגנת הצרכן לשער מכירה.

חנה טירי: עם הסכם יט"א אין בעיה.

חנה טירי: אם בעתיד ההסכם הזה ישונה, לא נצטרך לשנות את החוק.

חנה טירי: אנחנו לא באים לפגוע בזה.

שלום שמחון: כאן את מחריגה את המובילים בים או באוויר?

חנה טירי: רק לעניין שער החליפין, אם קיים שער חליפין.

אתי בנדלר: תגידי מה אומר סעיף 3 לחוק הגנת הצרכן, כדי להסביר את ההחרגה.

חנה טירי: סעיף 3 אומר: "שירות של הולכת נוסעים או הובלת מטענים באוויר, ביבשה או בים מישראל או אליה, לרבות במסופי המעבר היבשתיים, וכן של החכרת כלי שיט או כלי טיס למטרות האמור, ובלבד שמחירם בשקלים חדשים ייקבע לפי שער המכירה אחרון ביום העסקים שקדם למועד התשלום".

חנה טירי: אנחנו בעצם מדברים על שירות של הולכת נוסעים או הבלת מטענים.

חנה טירי: לגבי המחיר בשקלים של אותם שירותים, שער החליפין הוא שער המכירה.

חנה טירי: זה מה שקובע החוק.

חנה טירי: לעניין שער החליפין שכאן קבענו שהוא יהיה שער מכירה, אם קיים בהסדר הבין-לאומי שהממונה על ההגבלים העסקיים, כמשמעותו באותו סעיף לחוק ההגבלים העסקיים, הכיר כהסדר שהוא לא כובל - גם לעניין ההוראות של שער החליפין אנחנו נאמר:

חנה טירי: במקרים האלה לא נחייב שער מכירה אחרון אלא מה שכתוב באותו הסכם.

חנה טירי: זה כדי לא לפגוע בפעילות העסקית ובהסכמים שיש להם, בעניין הזה המדינה מוכנה להתערב כמה שפחות בפעילות העסקית ולבוא לקראת.

יוסי פתאל: זה סעיף נהדר שעוקף את כל החוק.

יוסי פתאל: אני לא מבין את ארגוני הצרכנים, זה יאפשר לארגוני התעופה לבטל את הצורך במה שכתבו פה עכשיו בחוק.

יוסי פתאל: אם איגוד יט"א או חברת אל-על עושים הסכמים עם חברות בין-לאומיות - -

תמר פינקוס: זה רק לגבי שער החליפין.

שלום שמחון: בישיבה הקודמת היתה בקשה לא להחיל את העניין הזה על מובילי המטענים באוויר ובים.

שלום שמחון: זה בעצם מה שנעשה פה.

יוסי פתאל: אתה מדבר על מטענים או על נוסעים?

יוסי פתאל: יט"א נמצאת כרגע תחת חקירה של הממונה על ההגבלים העסקיים.

יוסי פתאל: זאת מין מכבסה.

יוסי פתאל: כל פעם שלא מסתדרים עם החוק המקורי, מביאים את זה כהנחיה מז'נבה.

יוסי פתאל: אסף רזיאל מכיר את ההתכתשות שלנו בעניין הזה, וזה נמצא בבדיקה של הממונה על ההגבלים העסקיים.

יוסי פתאל: אם מדובר על מטענים, אין לי מה להגיד כי אני לא מתעסק בזה, אני מתעסק עם נוסעים.

יוסי פתאל: בנושא של נוסעים, אני לא מבין איזה הסכם יש בין חברת אל-על לכל חברה בין-לאומית.

יוסי פתאל: אין שערים בין יט"א לבין חברות התעופה בישראל.

יוסי פתאל: לכן אני לא מבין את הרלוונטיות של העניין הזה לסכום של הנוסעים, אני לא רוצה להתבטא בתחום של המטענים.

יוסי פתאל: זה יוצר סדק שמאפשר לעקוף את כל החוק.

אתי בנדלר: אני חושבת שהפרשנות שלך לסעיף המוצע איננה הנכונה.

אתי בנדלר: הסעיף הזה בא ואומר: אנחנו פוטרים אתכם מהצגת המחיר הכולל בשקלים, אנחנו מאפשרים לכם להציג את המחיר הכולל במטבע זר.

אתי בנדלר: אבל כשאתם באים לגבות את הכסף, הרי לא גובים אותו במטבע זר, גובים אותו במטבע ישראלי מהנוסע הישראלי או מהמוביל ישראלי.

אתי בנדלר: לכן החוק המתערב אמר באיזה שער המרה מחשבים את זה.

אתי בנדלר: בואו נראה מה אומר הסעיף המקורי ומה מציעים להוסיף.

אתי בנדלר: סעיף 17ז(ב) אומר: "ההיתר להציג ולמכור ...

אתי בנדלר: במטבע זר במחיר כולל יחול לגבי שירות של הולכת נוסעים או הובלת מטענים באוויר, ביבשה או בים מישראל או אליה, לרבות במסופי המעבר היבשתיים וכן של החכרת כלי שיט או כלי טיס למטרות האמורות, ובלבד שהמחיר בפועל בשקלים חדשים ייקבע לפי שער המכירה אחרון ביום העסקים שקדם למועד התשלום כפי שפורסם בעיתון יומי בישראל".

אתי בנדלר: לא מבטלים את זה, העיקרון הזה נשא כאן.

אתי בנדלר: באה התוספת כאן ואומרת: "ההוראה בסעיף זה, כי המחיר בשקלים ייקבע לפי שער המכירה האחרון, לא תחול על תובלת מטענים בים או באוויר", ומדובר על הובלת מטענים, לא הובלת אנשים.

אילן ליבוביץ: אז נכתוב: תובלה בין-לאומית.

יצחק קמחי: תובלה זה יכול להיות גם הובלה של אנשים.

יצחק קמחי: ברגע שאתה כותב "הובלת מטענים" זה בסדר.

שלום שמחון: אני ביקשתי להחריג את כל התובלה של מטענים.

שלום שמחון: הנוסח שנמצא ברשותי אומר כך: "לא תחול על תובלה בין-לאומית בים או באוויר".

שלום שמחון: אנחנו מתכוונים כאן למטענים ולא לנוסעים.

שלום שמחון: צריך שזה יובן מהנוסח.

אתי בנדלר: נכתוב: הובלת מטענים בין-לאומית בים או באוויר.

שלום שמחון: נכתוב כך "ההוראה בסעיף זה ...

שלום שמחון: לא תחול על הובלת מטענים בין-לאומית בים או באוויר שנקבע לגביה הסדר" וכו'.

שלום שמחון: כך מובן שזה מטענים ולא נוסעים.

חגית כפרי-חבש: קודם הערתי הערה ולא כל כך התייחסו אליה.

חגית כפרי-חבש: מאחר שזה משהו שדיברנו עליו עם משרד התמ"ת קודם, חשוב לי להדגיש את זה.

חגית כפרי-חבש: אני יודעת שסעיף 17א מטפל בכך שזה יהיה כל המסים, אני מדברת יותר במישור של האכיפה.

חגית כפרי-חבש: בגלל הבלבול שיש כל מיני סוגי טיסות, מאוד חשוב שהמחיר שיצוין יכלול את כל המסים לאורך כל הדרך.

חגית כפרי-חבש: אם צריך להוסיף הוראה מסוימת בחוק לעניין הזה, ראוי שהיא תיווסף.

אתי בנדלר: מה את מציעה באופן קונקרטי?

תמר פינקוס: איזה מס לא חל על פי הנוסח הזה?

תמר פינקוס: כתוב: מחיר כולל לרבות כל מס, אברה, היטל.

תמר פינקוס: איזה מס לא חל?

חגית כפרי-חבש: אני רוצה להימנע ממצב שחברות תעופה יפרסמו רק שני מקטעים כברירת מחדל, כאשר בעצם הן מוכרות שלושה מקטעים.

תמר פינקוס: אז הם יהיו עבריינים.

יוסי פתאל: לא נכון.

יוסי פתאל: זה שירות שניתן.

יוסי פתאל: שירות שניתן בחוץ לארץ, החוק לא חל עליו.

יוסי פתאל: כאשר לופטה

יוסי פתאל: נזה מפרסמת טיסה לארצות הברית והיא מתחרה בחברת אל-על, לכאורה היא יכולה לפרסם את המחיר רק כולל ה-13 דולר שהיא חייבת על פי החוק פה בישראל ולא לספר שבפרנקפורט מבקשים עוד 30-40 דולר נוספים.

אילן ליבוביץ: כשאני טס בלופטה

אילן ליבוביץ: נזה, אני משלם פה בארץ את ה-1,000 דולר.

יוסי פתאל: תמיד תשלם את הכל, אבל פה מדובר על הפרסום.

תמר פינקוס: במקרה כזה, תהיה תלונה ואתה תהיה עבריין.

יוסי פתאל: חגית כפרי צודקת.

יוסי פתאל: למה לא להוסיף מה שהיא מציעה?

תמר פינקוס: זה כתוב.

אילן ליבוביץ: אם לופטהנזה פירסמה שזה 930 דולר, וכשאני באתי אליך אתה אומר לי: "אתה טס בלופטהנזה ובגרמניה יש עוד 70 דולר מסים.

אילן ליבוביץ: זה לא 930 כמו שהיה כתוב בעיתון, אלא זה 1,000" - זאת עבירה.

יוסי פתאל: יש בעיה חמורה של אכיפה.

תמר פינקוס: לא היתה אכיפה כי לא היה חוק.

תמר פינקוס: תיקנו את החוק, ותהיה אכיפה.

יוסי פתאל: היה חוק, אבל מכיוון אנשים הצליחו לפרשן אותו באופן מסוים, הבאתם את התיקון הזה.

יוסי פתאל: החוק שמחייב לנקוב את המחיר הכולל הוא חוק חדש, הבאתם אותו לפני שנה, אבל ראיתם שחברות התעופה מצליחות למצוא פסיק שדרכו הן מכניסות היטלי ביטחון ומסים.

יוסי פתאל: כולנו מתכוונים לאותו הדבר, נציגת אל-על אומרת דבר נכון:

יוסי פתאל: למה לא לעשות הבהרה שאומרת שזה כולל את כל המסים לאורך המסלול של הנוסע.

יוסי פתאל: תמצאו את הנוסח.

שלום שמחון: חנה טירי, האם ניתן לעשות ניסוח שיכיל את כל מסלול הנסיעה של הנוסע?

תמר פינקוס: אין צורך, כי המחיר הכולל אומר מהו.

תמר פינקוס: עד היום לא היתה אכיפה לא כי היה פגם באכיפה אלא כי היתה פרצה בחוק ואי אפשר היה לאכוף.

תמר פינקוס: לכן באנו הנה לתקן את הפרצה בחוק.

תמר פינקוס: אני אומרת לך בהתחייבות שכולנו עומדים עם ציפורניים מוכנות להתנפל על כל מי שיפר את זה אחרי שיתוקן החוק.

אילן ליבוביץ: ימצאו פרצה אחרת.

תמר פינקוס: אי אפשר, אין פרצה אחרת.

אילן ליבוביץ: אפשר להוסיף: המחיר הכולל, לרבות מסים שמשולמים במדינות זרות.

תמר פינקוס: הם משולמים פה.

תמר פינקוס: אבל זה כתוב בהגדרה, תראה מה זה "מחיר כולל".

עבד-אלמאלכ דהאמשה: אפשר לכתוב: המסים לכל אורך מסלול הנסיעה.

עבד-אלמאלכ דהאמשה: זה יכסה הכל.

יצחק קמחי: זה כתוב.

חנה טירי: כתוב שזה לגבי כל הנסיעה.

סיגל סודאי: אנחנו הגענו להסכמה עם משרד התמ"ת לגבי פעילות חברות הבלדרות בכל הנוגע לתשלומי המכס, דמי אחסנה, הנושא של בדיקות ביטחוניות והתשלומים הנלווים להן שהן לא בגדר המחיר הכולל.

סיגל סודאי: הם הניחו את דעתנו בדיון, אבל רציתי להדגיש את זה.

תמר פינקוס: אני אסביר.

תמר פינקוס: יש חברות בלדרות ש-98% מהפעילות שלהן היא עם עסקים וזה לא חל עליהן, זה לא במסגרת חוק הגנת הצרכן, ו-2% מהפעילות העסקית שלהן היא מול צרכן.

תמר פינקוס: הסעיף אומר שהמחיר הכולל יכלול גם כל מס שנגבה על-ידי העוסק.

תמר פינקוס: אומרות חברות הבלדרות: אנחנו מסכימות עם זה.

תמר פינקוס: אבל חברת הבלדרות עומדת מול המכס, כאשר המכס מוטל על מוצר שאני כצרכן מזמינה.

תמר פינקוס: חברת הבלדרות עושה את השירות, לוקחת את זה מארצות הברית ומביאה לצרכן עד הבית.

תמר פינקוס: היא משחררת את זה, היא משלמת בעבורי את המכס ואני צריכה להחזיר לה.

תמר פינקוס: לכאורה זה כאילו במחיר הכולל.

תמר פינקוס: אנחנו מצהירים לפרוטוקול שבעסקאות בלדרות מול צרכן, מכס שמשולם על המוצר גם אם הוא משולם על-ידי העוסק או נגבה על-ידי העוסק הוא איננו חלק מהמחיר הכולל משום שזה כמו מס רכישה.

תמר פינקוס: לכן לא יכולים להכניס את זה למחיר הכולל, כי עד שהמוצר לא יגיע לארץ ועד ששלטונות המכס לא יגידו מה גובה המכס, חברות הבלדרות לא יכולות לגבות את המחיר הזה מראש.

תמר פינקוס: אם פתאום המכס אומר "עכשיו אני עוצר את זה, תאפסנו את זה לחמישה ימים" – חברת הבלדרות לא יודעת את זה מראש ולא יכולה לקבוע את המחיר מראש.

תמר פינקוס: בכל המקרים האלה משרד התמ"ת לא מתכוון לחייב את קיום החוק.

שלום שמחון: בנאומי במליאת הכנסת כאשר החוק יעלה לקריאה שנייה ושלישית, אני מבקש לשלב את הדברים שנאמרו עכשיו לפרוטוקול על-ידי משרד התמ"ת.

שלום שמחון: אם כך, אני רוצה להצביע על הצעת החוק לקריאה שנייה ושלישית.

שלום שמחון: בעד הצעת החוק - כולם נגד - אין הצעת חוק הגנת הצרכן (תיקון מס' 13), התשס"ד-2004, נתקבל.

שלום שמחון: אני מבקש לסכם.

שלום שמחון: תיקון החוק יגרום לשקיפות כך שהצרכן יֵדע מראש איזה מחיר עליו לשלם בפועל ולא יגלה, כאשר יבוא לשלם, כי על המחיר שפורסם עליו להוסיף תוספות ולשלם בפועל מחיר גבוה הרבה יותר.

שלום שמחון: מכאן נובעת חשיבות הצעת החוק שהכנו היום לקריאה שנייה ושלישית.

שלום שמחון: אני מבין שלא כל הגורמים באו על מלוא תאוותם אבל חשוב שהצרכן יוכל ליהנות ממלוא התאווה במקרה הזה.

שלום שמחון: אני רוצה להודות לממונה על הגנת הצרכן ולכל הגופים הנוגעים בדבר במשרד התמ"ת שעסקו במלאכה.

שלום שמחון: תודה רבה.

שלום שמחון: מקווה שהחוק יבוא בהקדם, לפני עונת התיירות, לקריאה שנייה ושלישית במליאת הכנסת.

שלום שמחון: אתי בנדלר: לחבר הכנסת אילן ליבוביץ יש הסתייגות לדיבור.

שלום שמחון: בסדר.

שלום שמחון: הוגשה גם הסתייגויות של חבר הכנסת מוחמד ברכה ועוד חברי כנסת, אך מאחר שהם לא היו פה בדיון כדי להציג את הסתייגויותיהם וגם מאחר שנוסח החוק השתנה - אני לא מאשר את ההסתייגויות שלהם.